b'\n_START_ARTICLE_\nMikael Foslie\n_START_SECTION_\nLiv\n_START_PARAGRAPH_\nFoslie hadde blant annet arbeid som telegrafist, men fattet tidlig interesse for naturhistorie og kom p\xc3\xa5 denne m\xc3\xa5ten inn p\xc3\xa5 studiet av havalger. Fra 1880 fikk han statsstipender og kunne dermed vie seg helt til studiene. Fra 1885 til 1892 var han konservator ved Troms\xc3\xb8 museum og fra 1892 til sin d\xc3\xb8d ved vitenskapsselskapet i Trondheim. Han utga en rekke arbeider om havalgenes systematikk. S\xc3\xa6rlig arbeidet han med kalkalger og var en verdenskjent autoritet n\xc3\xa5r det gjaldt disse. I sine siste \xc3\xa5r arbeidet han p\xc3\xa5 et stort verk om kalkalgene, men rakk ikke \xc3\xa5 fullf\xc3\xb8re det. I privatarkivet etter Foslie, som finnes ved NTNU Universitetsbiblioteket, Gunnerusbiblioteket, finnes hans korrespondanse om botanikk og zoologi.'